title: http://risaleoku.com/oku/osisarat/277
article: أجنبى فيلسوفلرڭ قرآنى تصديقلرينه دائر شهادتلرى
  (بو فيلسوفلرڭ قرآن حقّندهكى ثنالرينڭ بر خلاصهسى كوچك تاريخچهِٔ حياتده و نور چشمهسى مجموعهسنده يازلمشدر.)
  پرنس بيسمارقڭ بياناتى
  سڭا معاصر بر وجود اولامديغمدن متأثّرم أى محمّد! (عصم)
  مختلف دورلرده، بشريتى إداره ايتمك ايچون طرفِ لاهوتيدن گلديگى إدّعا اولونان بتون منزَل سماوى كتابلرى تام و أطرافيله تدقيق ايتدمسه ده، تحريف اولوندقلرى ايچون هيچ بريسنده آراديغم حكمت و تام إصابتى گورهمدم. بو قانونلر دگل بر جمعيت، بر خانه خلقنڭ سعادتنى بيله تأمين ايدهجك ماهيتدن پك اوزاقدر. لٰكن محمّديلرڭ (عصم) قرآنى، بو قيددن آزادهدر. بن قرآنى هر جهتدن تدقيق ايتدم، هر كلمهسنده بيوك حكمتلر گوردم. محمّديلرڭ (عصم) دشمنلرى، بو كتاب محمّدڭ (عصم) زادهِٔ طبعى اولديغنى إدّعا ايدييورلرسه ده، أڭ مكمّل حتّى أڭ متكامل بر دماغدن بويله خارقهنڭ ظهورينى إدّعا ايتمك، حقيقتلره گوز قپايارق كين و غرضه آلَت اولمق معناسنى إفاده ايدر كه· بو ده علم و حكمتله قابلِ تأليف دگلدر. بن شونى إدّعا ايدييورم كه· محمّد (عصم) ممتاز بر قوّتدر. دستگاهِ قدرتڭ بويله ايكنجى بر وجودى إمكان ساحهسنه گتيرمهسى إحتمالدن اوزاقدر.
  سڭا معاصر بر وجود اولامديغمدن طولايى متأثّرم أى محمّد (عصم)! معلّمى و ناشرى اولديغڭ بو كتاب، سنڭ دگلدر· او لاهوتيدر. بو كتابڭ لاهوتى اولديغنى إنكار ايتمك، موضوع علملرڭ بطلاننى ايلرى سورمك قدر گولونجدر. بونڭ ايچون، بشريت سنڭ گبى ممتاز بر قدرتى بر دفعه گورمش، بوندن صوڭره گورهميهجكدر. بن، حضورِ مهابتڭده كمالِ حرمتله أگيليرم.
  پرنس بيسمارق
  * * *
  (بو فيلسوفلرڭ قرآن حقّندهكى ثنالرينڭ بر خلاصهسى كوچك تاريخچهِٔ حياتده و نور چشمهسى مجموعهسنده يازلمشدر.)
  پرنس بيسمارقڭ بياناتى
  سڭا معاصر بر وجود اولامديغمدن متأثّرم أى محمّد! (عصم)
  مختلف دورلرده، بشريتى إداره ايتمك ايچون طرفِ لاهوتيدن گلديگى إدّعا اولونان بتون منزَل سماوى كتابلرى تام و أطرافيله تدقيق ايتدمسه ده، تحريف اولوندقلرى ايچون هيچ بريسنده آراديغم حكمت و تام إصابتى گورهمدم. بو قانونلر دگل بر جمعيت، بر خانه خلقنڭ سعادتنى بيله تأمين ايدهجك ماهيتدن پك اوزاقدر. لٰكن محمّديلرڭ (عصم) قرآنى، بو قيددن آزادهدر. بن قرآنى هر جهتدن تدقيق ايتدم، هر كلمهسنده بيوك حكمتلر گوردم. محمّديلرڭ (عصم) دشمنلرى، بو كتاب محمّدڭ (عصم) زادهِٔ طبعى اولديغنى إدّعا ايدييورلرسه ده، أڭ مكمّل حتّى أڭ متكامل بر دماغدن بويله خارقهنڭ ظهورينى إدّعا ايتمك، حقيقتلره گوز قپايارق كين و غرضه آلَت اولمق معناسنى إفاده ايدر كه· بو ده علم و حكمتله قابلِ تأليف دگلدر. بن شونى إدّعا ايدييورم كه· محمّد (عصم) ممتاز بر قوّتدر. دستگاهِ قدرتڭ بويله ايكنجى بر وجودى إمكان ساحهسنه گتيرمهسى إحتمالدن اوزاقدر.
  سڭا معاصر بر وجود اولامديغمدن طولايى متأثّرم أى محمّد (عصم)! معلّمى و ناشرى اولديغڭ بو كتاب، سنڭ دگلدر· او لاهوتيدر. بو كتابڭ لاهوتى اولديغنى إنكار ايتمك، موضوع علملرڭ بطلاننى ايلرى سورمك قدر گولونجدر. بونڭ ايچون، بشريت سنڭ گبى ممتاز بر قدرتى بر دفعه گورمش، بوندن صوڭره گورهميهجكدر. بن، حضورِ مهابتڭده كمالِ حرمتله أگيليرم.
  پرنس بيسمارق
  * * *